**Ügyiratszám: \_\_\_\_/2017.**

**Ellátási szerződés**

amely létrejött a

**Zánka és Térsége Oktatási Intézményi Társulás**

Székhelye: 8251 Zánka, Iskola u. 11.

képviseli: Filep Miklós elnök

mint **Megbízott**

másrészről

**Révfülöp Nagyközség Önkormányzata** **Képviselő-testülete**

8253 Révfülöp Villa Filip tér 8.,

képviseli: **Kondor Géza** polgármester

mint **Megbízó**

között alulírott napon és helyen, az alábbi feltételek mellett:

1. A jelen megállapodással az intézményalapítók és fenntartók képviseletében eljáró Zánka és Térsége Oktatási Intézményi Társulás Társulási Tanácsa irányító szerv a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 8. pontja, valamint a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 42. §-ában meghatározott bölcsődei feladat ellátásával bízzák meg az Intézményi Társulást és az általa fenntartott, e feladatkörre működési engedéllyel rendelkező intézményt. A megállapodás jogi alapját a Gyvt. 94. § (3a), (5), és (5a) bekezdése képezi.
2. Megbízott a bölcsődei ellátást Kétnyelvű Német Nemzetiségi Óvoda-Bölcsőde „Zweisprachiger Nationalitäten Kindergarten-Krippe” székhelye: 8251 Zánka, Iskola u. 4. sz. alatti intézményben biztosítja.
3. Az intézmény fenntartója:

Zánka és Térsége Oktatási Intézményi Társulás ( a továbbiakban: Társulás)

Székhelye: 8251 Zánka, Iskola u. 11.

1. A bölcsődei ellátást a Megbízott a fenntartásában lévő intézmény Alapító Okiratában meghatározott férőhely figyelembe vételével biztosítja ***2017. szeptember 1. napjától kezdődően.*** A bölcsődei ellátás a családban nevelkedő 3 éven aluli gyermekek napközbeni ellátása, szakszerű gondozása és nevelése érdekében vehető igénybe. Ha a gyermek a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, a 4. évének betöltését követő augusztus 31-ig nevelhető és gondozható a bölcsődében. A bölcsőde ezen túlmenően végezheti a fogyatékos gyermekek nevelését és gondozását is. A bölcsődei ellátásban a gyermek legfeljebb hatéves koráig vehet részt.
2. Megbízott kijelenti, hogy megfelelő szakmai, személyi és tárgyi feltételekkel rendelkezik a bölcsődei ellátás szolgáltatás elvégzéséhez. Kinyilatkoztatja továbbá, hogy a Társulás által fenntartott intézmény bölcsődei feladatainak ellátáshoz – az adott évi költségvetésben meghatározott feladatfinanszírozáson felül jelentkező költségeket, működési költségeket a bölcsődei gondozásban résztvevő gyermekek lakóhelyének megfelelő Önkormányzatok létszám arányában megosztva biztosítják.
3. Felek megállapodnak abban, hogy a feladat ellátásának ellentételezéseként a Megbízó az ellátási szerződés mellékletében kimutatott összeget fizeti meg havonta, utólag a Kétnyelvű – Német Nemzetiségű Óvoda Bölcsőde által közölt tényleges létszámadatok alapján. A támogatást a Megbízó a településén lakóhellyel rendelkező, adott hónapban bölcsődei ellátásban részesülő gyermek után a Társulás 73200062-16032967 számú pénzforgalmi számlájára fizeti meg tárgy hónapot követő hónap 10-ig.
4. A Felek megállapodnak, hogy a 2017. évi végleges teljesítési adatok alapján az 1 főre jutó ellátási költség módosulhat. A Megbízott a 2017. évi tényleges ellátási költségnek megfelelően elszámolást készít a Megbízó részére, mely során a Megbízónak fizetési kötelezettsége, a Megbízottnak visszatérítési kötelezettsége keletkezhet.
5. A Gyvt. 42. § (5) bekezdése alapján a bölcsődei nevelési év szeptember 1-jétől a következő év augusztus 31-éig tart. Jelen szerződés kizárólag írásban, bármelyik fél részéről a bölcsődei nevelési év végét megelőzően 3 hónappal – a felmondásnak legkésőbb május 31-ig a Társuláshoz történő beérkezésével - mondható fel.

A megállapodást **Révfülöp Nagyközség Önkormányzata** Képviselő-testülete \_\_\_\_\_\_/2017. (\_\_\_\_\_\_\_) önkormányzati határozatával hagyta jóvá.

Zánka, 2017. \_\_\_\_\_\_\_\_\_\_.

**Filep Miklós Kondor Géza**

Zánka és Térsége Oktatási IT elnöke Révfülöp Nagyközség Önkormányzat

polgármestere

Melléklet az ellátási szerződéshez:

Révfülöp község területéről bölcsődei ellátottak várható száma szeptember hónapban: **2** fő

2017. évben a Társulás költségvetésében meghatározott feladatfinanszírozáson felül jelentkező költségek, működési költségek 1 fő bölcsődei ellátottra jutó összege: **64 000,- Ft/hó/fő**

Zánka 2017. szeptember 8.